ขาดแรงหนุน
* “โมนิก้า” ถือเป็นคนรุ่นใหม่ไฟแรง พร้อมกับพกความเชื่อมั่นมาเต็มกระเป๋า จึงไม่ค่อยสนใจเรื่องมะลึกกึ๊กกึ๋ยย์ แต่ทันทีที่เห็นดัชนีเป๋ไปเป๋มาบริเวณ 1,820 จุดหลายครั้งด้วยกัน เดี๊ยนถึงกับต้องถอนหายใจเฮือกใหญ่ พร้อมกับอุทานในใจ “ของแบบนี้ ไม่เชื่อก็อย่าลบหลู่” บางอย่างมีเหตุผล บางอย่างไม่มีเหตุผล เรื่องนี้ขึ้นอยู่กับความเชื่อของแต่ละบุคคลนะจะบอกให้
21 ก.พ. 2561

เจาะกระดาน : โมนิก้าและทีมงาน
* “โมนิก้า” ถือเป็นคนรุ่นใหม่ไฟแรง พร้อมกับพกความเชื่อมั่นมาเต็มกระเป๋า จึงไม่ค่อยสนใจเรื่องมะลึกกึ๊กกึ๋ยย์ แต่ทันทีที่เห็นดัชนีเป๋ไปเป๋มาบริเวณ 1,820 จุดหลายครั้งด้วยกัน เดี๊ยนถึงกับต้องถอนหายใจเฮือกใหญ่ พร้อมกับอุทานในใจ “ของแบบนี้ ไม่เชื่อก็อย่าลบหลู่” บางอย่างมีเหตุผล บางอย่างไม่มีเหตุผล เรื่องนี้ขึ้นอยู่กับความเชื่อของแต่ละบุคคลนะจะบอกให้
*งานนี้ไม่จำเป็นต้องโอนอ่อนตามเดี๊ยน เพราะอยากให้ทุกคนกำหนดจุดลงทุนของตัวเองให้ชัดเจน ใครเชื่อว่าหุ้นจะไปต่อ จังหวะนี้ต้องเล่น ใครไม่เชื่อว่าหุ้นไปต่อไม่ไหว จังหวะนี้ก็ต้องเล่น (สั้น) หรือแม้กระทั่งพวกที่ออกอาการลังเลใจ จังหวะนี้ก็ต้องเก็บหุ้นบางส่วนเหมือนกัน สรุปคร่าวๆ ตามความเข้าใจส่วนตัว จำเป็นต้องเติมหุ้นในพอร์ต เพื่อเกาะกระแสตลาดหุ้นไงล่ะคะ
*หากทำได้ตามกลยุทธ์ซุนวู ซึ่งว่าด้วยการรุกคืบอย่างมีแบบแผน “โมนิก้า” ย่อมสบายใจค่อนข้างมาก พร้อมกับคลายกังวลเรื่องแนวต้านอาถรรพ์ในทันที วันนี้มิตรรักแฟนคลับถึงต้องกระโจนเข้าใส่หุ้นอย่างเต็มที่ เพื่อทำลายอาถรรพ์ที่เกิดขึ้นซ้ำแล้วซ้ำเล่า แถมหุ้นทีเด็ดในรอบนี้มีอยู่ด้วยกันหลายตัว ไม่ว่าจะเป็นหุ้นบลูชิพ หุ้นเติบโตสูง หุ้นต่ำสิบ หรือหุ้นเก็งกำไร ล้วนมีให้เลือกเล่นหลายตัวด้วยกันนะคะ
*ที่สำคัญคือ ดัชนีลงมายืนปิดบริเวณ 1,801.02 จุด ลบไป 8.65 จุด ด้วยมูลค่า 4.40 หมื่นล้านบาท แถมเป็นการปิดเหนือแนวรับสำคัญทางจิตวิทยา 1,800 จุด ย่อมเป็นจังหวะที่นักเล่นต้องเกาะกระแสการเล่นเที่ยวนี้ให้ดีเป็นพิเศษ เพราะการโดนเทขายที่เกิดขึ้นในเที่ยวนี้ไม่หนาแน่นเหมือนเที่ยวก่อน จึงเชื่อได้ว่า ดัชนีน่าจะดีดกลับอย่างมีนัยสำคัญนะจะบอกให้
*โดยเฉพาะในรายของ PTT เป็นหุ้นตัวแรกที่ “โมนิก้า” อยากจะเม้าท์ถึงก่อนใครเพื่อน เหตุผลไม่มีอะไร แค่คอนเฟิร์ม ความคิดเดิมเมื่อสัปดาห์ก่อน หุ้นควรยกตัวสูงขึ้นไปเรื่อยๆ และวานนี้ก็เป็นจริงเหมือนที่เม้าท์ไว้ หลังหุ้นประคองตัวปิดที่ 490 บาท บวกไป 2 บาท ด้วยมูลค่าการซื้อขาย 1.97 พันล้านบาท พร้อมกับเตรียมตัวขึ้นไปยืนเหนือ 500 บาทแบบนี้ มีลุ้นไปต่อเจ้าค่ะ
*ถัดมาเป็นในรายของ IRPC ยืนปักหลักอย่างแข็งแกร่ง พร้อมด้วยความหวังที่จะได้เห็นการขึ้นไปยืนเหนือ 8 บาท แรงซื้อถึงไหลบ่าเข้ามาอย่างต่อเนื่อง จนหุ้นสามารถสวนภาวะตลาดปิดที่ 7.65 บาท บวกไป 0.05 บาท ด้วยมูลค่า 1.30 พันล้านบาท บ่องตงว่างานนี้มีเสียวหมี! หากทะลุขึ้นไปได้ รับรองเห็นกระทิงรอบใหม่ หากฝ่าขึ้นไปไม่ไหว ได้เห็นหมีอาละวาดแน่ๆ…อิอิอิ
*กรณีข้างต้นเทียบได้กับ GGC บางจังหวะเป็นกระทิง บางจังหวะเป็นหมี ดูรวมๆ เริ่มเห็นทิศทางที่ดีขึ้น บวกกับวอลุ่มซัพพอร์ตเข้ามาไม่ขาดสาย “โมนิก้า” ถึงเชื่อว่า รอบนี้มีลุ้นถึง 17 บาท เหตุผลของการเล่นไม่มีอะไรมาก แค่กระแสเริ่มมาแรงอีกครั้ง จังหวะนี้ถึงต้องไล่ตามให้ทัน ล่าสุดหุ้นวิ่งขึ้นมาปิดที่ 16.20 บาท บวกไป 0.80 บาท หรือขึ้นไป 5.20% ด้วยมูลค่า 490 ล้านบาท มันต้องใส่อ่ะตัวเอง..รู้ไหมตัวเอง!
*เม้าท์ถึงหุ้นเทรนด์สวยๆ ดีๆ “โมนิก้า” ถึงอยากให้แฟนคลับดูหุ้นเติบโตอย่างเช่น TU ไว้เป็นทางเลือกในการลงทุน แถมสตอรี่ที่สร้างมูลค่าให้กับหุ้นยังเปิดไม่หมด มีแต่กลุ่มคนวงในที่รู้ว่าทางเดินของเรื่องนี้เป็นอย่างไร และมีวิธีที่ทำให้ผู้ถือหุ้นทุกรายแฮปปี้ได้อย่างไร? ส่งผลให้พวกนักเล่นขาลุยกระโจนเข้าใส่อีกรอบ หุ้นถึงวิ่งขึ้นมาปิดที่ 20.40 บาท บวกไป 0.50 บาท หรือขึ้นไป 2.50% ด้วยมูลค่า 230 ล้านบาท วันนี้ถึงต้องใส่ให้สุดตัวไงล่ะคะ
*เช่นเดียวกับในรายของ ICN ทันทีที่ข่าวดีเกี่ยวกับการลงทุนใหม่ๆ เริ่มแพลมออกมา เหล่าผู้กล้าก็กระโจนเข้าใส่ไม่ยั้ง และดูเหมือนความชัดเจนเกี่ยวกับการสร้างกำไรเริ่มชัดเจนขึ้นเรื่อยๆ หุ้นถึงวิ่งขึ้นมาปิดที่ 3 บาท บวกไป 0.18 บาท หรือขึ้นไป 6.40% ด้วยมูลค่า 217 ล้านบาท พร้อมกับขึ้นมาเป็นเบอร์ 2 หุ้นที่ซื้อขายเยอะสุดบนกระดาน mai “โมนิก้า” มองว่า มาจากความเชื่อทุกอย่างกำลังจะดีขึ้นเรื่อยๆ นะจะบอกให้
*เหมือนกับในรายของ BKD หากติดตามผลงานของหุ้นตัวนี้มาเป็นระยะจะเห็นว่า ทุกอย่างกำลังเดินไปตามแผนการเติบโต เพียงแต่จังหวะนี้ยังปล่อยทีเด็ดออกมาไม่ได้ “โมนิก้า” ถึงได้แต่เรียบๆ เคียงๆ ล้วงแคะแกะเกาข้อมูลรอบด้านมานำเสนอ ล่าสุดได้ยินข่าวกลุ่มผู้บริหารกำลังดันดีลสำคัญสุดตัว แต่เผอิญพวกจิ้งจกตุ๊กแกบางแห่งแอบได้ยินเรื่องที่ว่า หุ้นเลยขยับขึ้นมาปิดที่ 3.44 บาท บวกไป 0.06 บาท หรือขึ้นไป 1.80% วอลุ่มหนาแน่นพอประมาณ..เชื่อหรือยังว่า ข่าวที่เดี๊ยนได้ยินมาน่าจะมีมูลนะคะ